ai4bharat/Pralekha huggingface dataset:
രാജ്യരക്ഷാ മന്ത്രാലയം
പ്രതിരോധ സഹകരണം സംബന്ധിച്ച ഇന്തോ- യു.എസ് പ്രതിനിധിതല കൂടിക്കാഴ്ച
ഇന്തോ -യു.എസ്. ഉഭയകക്ഷി പ്രതിരോധ സഹകരണത്തിന്റെ ഭാഗമായി പ്രതിരോധ സാങ്കേതിക വിദ്യാ, വ്യാപാര മുന്കൈ യുടെ ഏഴാമത് യോഗം ന്യൂഡല്ഹിയില് ഇന്ന് നടന്നു. പ്രതിരോധ ഉല്പ്പാദന സെക്രട്ടറി ഡോ. അജയ് കുമാറിന്റെയും അമേരിക്കയുടെ പ്രതിരോധ അണ്ടര് സെക്രട്ടറി ശ്രീമതി യെലന് എം. ലോഡിന്റെയും സംയുക്ത അദ്ധ്യക്ഷതയിലാണ് യോഗം ചേര്ന്നത്. ഉഭയകക്ഷി പ്രതിരോധ വ്യാപാര ബന്ധത്തില് ശ്രദ്ധ കേന്ദ്രീകരിക്കുന്നതിനും, പ്രതിരോധ ഉപകരണങ്ങളുടെ സംയുക്ത നിര്മ്മാണത്തിനും, വികസനത്തിനും അവസരം ഒരുക്കുന്നതിന് വേണ്ടിയാണ് വര്ഷത്തില് രണ്ട് തവണ ഈ യോഗങ്ങള് ചേരുന്നത്.
ഇന്ത്യന് പ്രതിരോധ വ്യവസായത്തിന് ഊര്ജ്ജം പകരാന് കേന്ദ്ര ഗവണ്മെന്റ് മേക്ക് ഇന് ഇന്ത്യ പദ്ധതിയിലൂടെ ഒട്ടേറെ നടപടികള് കൈക്കൊണ്ടിട്ടുണ്ടെന്ന് തദവസരത്തില് സംസാരിക്കവെ ഡോ. അജയകുമാര് പറഞ്ഞു. ഇന്ത്യ- യു.എസ്. പ്രതിരോധ സഹകരണം എന്നത് ഇരു രാജ്യങ്ങളും തമ്മിലുള്ള പ്രതിരോധ സഹകരണത്തിന്റെ ആധാര ശിലയാണെന്ന് അമേരിക്കന് പ്രതിരോധ അണ്ടര് സെക്രട്ടറി അഭിപ്രായപ്പെട്ടു. അമേരിക്ക ഇന്ത്യയെ ഒരു വന്കിട പ്രതിരോധ പങ്കാളിയായിട്ടാണ് കരുതുന്നതെന്ന് അവര്പറഞ്ഞു.
ഇരു രാജ്യങ്ങളും പരസ്പരം സമ്മതിച്ച, സായുധസേനകള്ക്ക് അനുഗുണമായ പദ്ധതികളുടെ പുരോഗതിക്കായി ഡി.റ്റി.റ്റി.ഐ.യുടെ കീഴില് നിരവധി സംയുക്ത പ്രവര്ത്തന ഗ്രൂപ്പുകള് രൂപീകരിച്ചിട്ടുണ്ട്.
ND MRD – 598
ഉപരാഷ്ട്രപതിയുടെ കാര്യാലയം
കോവിഡ് 19 രോഗികളെ അപമാനിക്കുന്നതിലും കൊറോണ വൈറസ് ബാധ മൂലം മരണമടഞ്ഞവർക്ക് അന്തസ്സോടെയുള്ള അന്ത്യോപചാര ചടങ്ങുകൾ നിഷേധിക്കുന്നതിലും ഉപരാഷ്ട്രപതി ശ്രീ എം. വെങ്കയ്യ നായിഡു ദുഃഖം രേഖപ്പെടുത്തി
(ന്യൂഡൽഹി, ജൂലൈ 26, 2020
കോവിഡ് 19 രോഗികളെ അപമാനിക്കുന്നതിലും വൈറസ് ബാധ മൂലം മരണമടഞ്ഞവർക്ക് അന്തസ്സോടെയുള്ള അന്ത്യോപചാര ചടങ്ങുകൾ നിഷേധിക്കുന്നതിലും ഉപരാഷ്ട്രപതി ശ്രീ എം. വെങ്കയ്യ നായിഡു ഇന്ന് അതീവ ദുഃഖം രേഖപ്പെടുത്തി. ഇത്തരം നടപടികൾ തികച്ചും അനാവശ്യമാണെന്നും പ്രാദേശിക ജനതയും സമൂഹവും ഇത്തരം സംഭവങ്ങൾ ആവർത്തിക്കാതിരിക്കാൻ പരിശ്രമിക്കണമെന്നും അദ്ദേഹം ആവശ്യപ്പെട്ടു.
കോവിഡ് 19 രോഗികളോട് സഹാനുഭൂതിയോടെ പെരുമാറണം. ആരും പൂർണ്ണമായി സുരക്ഷിതരല്ലെന്നും വൈറസ് ആരെ വേണമെങ്കിലും ബാധിക്കാമെന്നും അദ്ദേഹം ഫേസ്ബുക്ക് പേജിൽ കുറിച്ചു. രോഗം പകരുമെന്ന ഭീതിയിൽ കൊറോണ രോഗികളോട് ബന്ധുക്കൾ ഉൾപ്പെടെയുള്ളവർ മോശമായി പെരുമാറുന്നുവെന്ന മാധ്യമവാർത്തകൾ അസ്വസ്ഥത ഉളവാക്കുന്നതാണ്. കോവിഡ് ബാധിച്ച് മരിച്ച ആളുകളുടെ സംസ്കാരത്തിന് സ്ഥലം നിഷേധികുന്ന സംഭവങ്ങൾ ചൂണ്ടിക്കാട്ടിയ അദ്ദേഹം ഇത്തരം നടപടികൾ ഒരുതരത്തിലും സ്വീകരിക്കാനാവില്ലെന്ന് അഭിപ്രായപ്പെട്ടു. സന്തപ്ത കുടുംബാംഗങ്ങളോടൊപ്പം ചേരുക എന്ന ഇന്ത്യയുടെ പാരമ്പര്യത്തിന് വിരുദ്ധമാണ് ഈ നടപടിയെന്നും അദ്ദേഹം കുറിച്ചു.
നിരക്ഷരത, അന്ധവിശ്വാസം, വ്യാജവാർത്തകൾ, ഊഹാപോഹങ്ങൾ എന്നിവയാണ് ജനങ്ങളിൽ തെറ്റായ വിശ്വാസങ്ങൾ ഉടലെടുക്കാൻ കാരണം എന്ന് ചൂണ്ടിക്കാട്ടിയ അദ്ദേഹം, കൊറോണ വൈറസിനെ പറ്റിയും വ്യാപന രീതിയെപ്പറ്റിയും ജനങ്ങളിൽ ബോധവൽക്കരണം നടത്തുന്നതിന് പ്രത്യേക പ്രചാരണപരിപാടികൾ പ്രോത്സാഹിപ്പിക്കാൻ ആരോഗ്യവകുപ്പിനോടും മാധ്യമങ്ങളോടും ആവശ്യപ്പെട്ടു.
കാർഗിൽ വിജയ ദിനമായ ഇന്ന് രക്തസാക്ഷിത്വം വഹിച്ച ധീര ജവാൻമാർക്ക് അദ്ദേഹം ശ്രദ്ധാഞ്ജലി അർപ്പിച്ചു. മാതൃ രാജ്യത്തിന്റെ പരമാധികാരം സംരക്ഷിക്കുന്നതിനായി ഇന്ത്യൻ സായുധ സേന പ്രകടിപ്പിക്കുന്ന ദേശ സ്നേഹം, ത്യാഗം, ധൈര്യo എന്നിവയിൽ രാജ്യം എന്നും അവരോട് കടപ്പെട്ടിരിക്കുന്നുവെന്നും ശ്രീ വെങ്കയ്യ നായിഡു സന്ദേശത്തിൽ കുറച്ചു.
രാജ്യരക്ഷാ മന്ത്രാലയം
ഇന്തോ-ഉസ്ബെക്കിസ്ഥാൻ സംയുക്ത സൈനികാഭ്യാസമായ 'DUSTLIK' റാണിഖേത്തിൽ ആരംഭിച്ചു
ന്യൂഡൽഹി, മാർച്ച് 10, 2021
ഇന്തോ-ഉസ്ബെക്കിസ്ഥാൻ സംയുക്ത സൈനികാഭ്യാസം “DUSTLIK II” ഇന്ന് ഉത്തരാഖണ്ഡിലെ റാണിഖേത്തിൽ ആരംഭിച്ചു. ഇരു സൈന്യങ്ങളും സംയുക്തമായി നടത്തുന്ന വാർഷിക ഉഭയകക്ഷി പരിശീലനത്തിന്റെ രണ്ടാം പതിപ്പാണിത്. 2021 മാർച്ച് 19 വരെ ഇത് തുടരും. ഉഭയകക്ഷി പരിശീലനത്തിന്റെ ആദ്യ പതിപ്പ് 2019 നവംബറിൽ ഉസ്ബെക്കിസ്ഥാനിൽ നടന്നു.
ഉസ്ബെക്ക്-ഇന്ത്യൻ സേനകളിൽ നിന്ന് 45 സൈനികർ വീതം പരിശീലനത്തിൽ പങ്കെടുക്കുന്നു. ഐക്യരാഷ്ട്ര സഭയുടെ കീഴിൽ നടക്കുന്ന പരിശീലനത്തിൽ പർവത/ഗ്രാമീണ/നഗര സാഹചര്യങ്ങളിൽ ഭീകര വിരുദ്ധ പ്രവർത്തനങ്ങളിലുള്ള തങ്ങളുടെ വൈദഗ്ധ്യവും നൈപുണ്യവും ഇരുപക്ഷവും പങ്കുവെക്കും. 2021 മാർച്ച് 17 മുതൽ 18 വരെ 36 മണിക്കൂർ നീളുന്ന സംയുക്ത അഭ്യാസവും പരിശീലന പരിപാടിയുടെ ഭാഗമാണ്.
RRTN/SKY
(Visitor Counter : 139
പ്രധാനമന്ത്രിയുടെ ഓഫീസ്
ഭഗവാൻ ശ്രീ ദേവനാരായൺ ജിയുടെ 1111-ാമത് ‘അവതാര മഹോത്സവം’ അനുസ്മരണ ചടങ്ങിൽ ജനുവരി 28 ന് പ്രധാനമന്ത്രി അഭിസംബോധന ചെയ്യും
രാജസ്ഥാനിലെ ഭിൽവാരയിൽ ഭഗവാൻ ശ്രീ ദേവനാരായണൻ ജിയുടെ 1111-ാമത് ‘അവതാര മഹോത്സവം’ അനുസ്മരണ ചടങ്ങിൽ പ്രധാനമന്ത്രി ശ്രീ നരേന്ദ്ര മോദി ജനുവരി 28 ന് രാവിലെ 11:30 മണിക്ക് അഭിസംബോധന ചെയ്യും. പരിപാടിയിൽ പ്രധാനമന്ത്രി മുഖ്യാതിഥിയാകും.
ഭഗവാൻ ശ്രീ ദേവനാരായണൻ ജിയെ രാജസ്ഥാനിലെ ജനങ്ങൾ ആരാധിക്കുന്നു, അദ്ദേഹത്തിന്റെ അനുയായികൾ രാജ്യത്തിന്റെ നീളത്തിലും പരപ്പിലും വ്യാപിച്ചുകിടക്കുന്നു. പൊതുസേവനത്തിനായുള്ള അദ്ദേഹത്തിന്റെ പ്രവർത്തനത്തിന് അദ്ദേഹം ബഹുമാനിക്കപ്പെടുന്നു.
-NS-
(
പ്രധാനമന്ത്രിയുടെ ഓഫീസ്
മിസോറാം മുഖ്യമന്ത്രി പ്രധാനമന്ത്രിയെ സന്ദർശിച്ചു
മിസോറാം മുഖ്യമന്ത്രി ശ്രീ സോറാംതംഗ ഇന്ന് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"മിസോറാം മുഖ്യമന്ത്രി ശ്രീ സോറാംതംഗ പ്രധാനമന്ത്രി നരേന്ദ്രമോദിയെ സന്ദർശിച്ചു."
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
ഏഴാമത് അഖിലേന്ത്യാ പെൻഷൻ അദാലത്തിനെ കേന്ദ്ര മന്ത്രി ഡോ. ജിതേന്ദ്ര സിംഗ് അഭിസംബോധന ചെയ്തു; രാജ്യത്തുടനീളം 225 സ്ഥലങ്ങളിൽ നിന്നുള്ള പെൻഷൻകാർ, പെൻഷൻ കേസുകൾ കൈകാര്യം ചെയ്യുന്ന ജീവനക്കാര്, ഉദ്യോഗസ്ഥർ തുടങ്ങിയവരുമായി ആശയവിനിമയം നടത്തി
വ്യവസ്ഥയിൽ ഇളവ് നൽകി വിവാഹമോചിതരായ പെൺമക്കൾക്കും ദിവ്യാംഗർക്കും കുടുംബ പെൻഷൻ അനുവദിക്കുക, പ്രായമായ പെൻഷൻകാർക്ക് ലൈഫ് സർട്ടിഫിക്കറ്റ് എളുപ്പത്തിൽ സമർപ്പിക്കുന്നതിന് മൊബൈൽ ആപ്പ് വഴി മുഖം തിരിച്ചറിയൽ സാങ്കേതികവിദ്യ, ഇലക്ട്രോണിക് പെൻഷൻ പേ ഓർഡർ, പെൻഷൻ പ്രക്രിയ സുഗമമാക്കുന്നതിന് തപാൽ വകുപ്പിന്റെ സഹായം ഉറപ്പാക്കുക തുടങ്ങി ഒട്ടേറെ പരിഷ്കാരങ്ങൾ പെൻഷൻ, പെൻഷനേഴ്സ് ക്ഷേമ വകുപ്പ് കൈക്കൊണ്ടിട്ടുണ്ടെന്ന് കേന്ദ്ര പേഴ്സണൽ, പൊതു പരാതി, പെൻഷൻ കാര്യ സഹമന്ത്രി ഡോ ജിതേന്ദ്ര സിംഗ് പറഞ്ഞു.
ന്യൂ ഡൽഹിയിൽ നടന്ന ഏഴാമത് അഖിലേന്ത്യാ പെൻഷൻ അദാലത്തിനെ അഭിസംബോധന ചെയ്ത ഡോ. ജിതേന്ദ്ര സിംഗ്, എല്ലാ കേന്ദ്ര മന്ത്രാലയങ്ങളിൽ നിന്നും, വകുപ്പുകളിൽ നിന്നും, ബന്ധപ്പെട്ട ഓഫീസുകളിൽ നിന്നും ലഭിച്ച പ്രതികരണങ്ങളുടെ അടിസ്ഥാനത്തിൽ പെൻഷൻകാർക്ക് സഹായകമാം വിധം സമഗ്ര രൂപത്തിൽ "പെൻഷൻനേഴ്സ് മാനുവൽ"  തയ്യാറാക്കാൻ വകുപ്പിലെ ഉന്നത ഉദ്യോഗസ്ഥരോട് നിർദ്ദേശിച്ചു. പെൻഷൻ അദാലത്തിൽ, ഡൽഹിയിലെയും രാജ്യത്തുടനീളമുള്ള 225 സ്ഥലങ്ങളിലെയും പെൻഷൻകാർ, പെൻഷൻ കേസുകൾ കൈകാര്യം ചെയ്യുന്ന ജീവനക്കാർ, ഉദ്യോഗസ്ഥർ തുടങ്ങിയവരുമായി മന്ത്രി സംവദിക്കുകയും പ്രതികരണം തേടുകയും ചെയ്തു. ഇന്ന് തീർപ്പാക്കുന്നതിനായി 1000-ലധികം കേസുകൾ പട്ടികയിലിൽപ്പെടുത്തിയിരുന്നു. കൂടാതെ 80 വയസും അതിൽ കൂടുതലുമുള്ള സൂപ്പർ സീനിയർ പെൻഷൻകാരുടെയും കുടുംബ പെൻഷൻകാരുടെയും കേസുകൾക്ക് വകുപ്പ് പ്രത്യേക മുൻഗണനയും നൽകുന്നു.
2017-ൽ പെൻഷൻ അദാലത്ത് ആരംഭിച്ചതിന് ശേഷം 22,494 പെൻഷൻകാരുടെ പരാതികൾ പരിഗണിക്കുകയും, 16,061 വിഷയങ്ങൾ തത്സമയം പരിഹരിക്കുകയും ചെയ്തതായി ഡോ. ജിതേന്ദ്ര സിംഗ് പറഞ്ഞു.
എല്ലാ മന്ത്രാലയങ്ങളിലും പെൻഷൻ കേസുകൾ കൈകാര്യം ചെയ്യുന്നതിന് ഭവിഷ്യ  സോഫ്റ്റ്വെയർ നിർബന്ധമാക്കിക്കൊണ്ട് പെൻഷൻ കൊടുക്കൽ പ്രക്രിയയുടെ ആദ്യാവസാന ഡിജിറ്റൈസേഷൻ പെൻഷൻ, പെൻഷനേഴ്സ് ക്ഷേമ വകുപ്പ് ഉറപ്പാക്കിയിട്ടുണ്ട്. പെൻഷൻ പ്രക്രിയ കൃത്യസമയത്ത് ആരംഭിക്കുന്നതിനും പെൻഷൻ നടപടിക്രമങ്ങൾ പൂർത്തിയാക്കുന്നതിനും ബന്ധപ്പെട്ട എല്ലാവർക്കും ഈ സോഫ്റ്റ്വെയർ സമയപരിധി നിശ്ചയിച്ചിട്ടുണ്ട്. പെൻഷൻകാരുടെ പരാതികൾ കൈകാര്യം ചെയ്യുന്ന സർക്കാർ ഉദ്യോഗസ്ഥരുടെ ഉത്തരവാദിത്തം ഉറപ്പാക്കാൻ എല്ലാ മന്ത്രാലയങ്ങളിലെയും നോഡൽ ഓഫീസർമാർ തീർപ്പാക്കാത്ത പരാതികളിന്മേൽ അവലോകന യോഗങ്ങളും സംഘടിപ്പിക്കണം.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ജനുവരി 8, 2023
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.13 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 58,938 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 2,423 പേർ
സജീവ കേസുകൾ ഇപ്പോൾ 0.01% ആണ്
രോഗമുക്തി നിരക്ക് ഇപ്പോൾ 98.8% ആണ്
കഴിഞ്ഞ 24 മണിക്കൂറിനിടെ 247 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,41,46,781 ആയി
കഴിഞ്ഞ 24 മണിക്കൂറിൽ 163 പുതിയ കേസുകൾ റിപ്പോർട്ട് ചെയ്തു
പ്രതിദിന പോസിറ്റിവിറ്റി നിരക്ക് 0.10%
പ്രതിവാര പോസിറ്റിവിറ്റി നിരക്ക് 0.11%
ആകെ നടത്തിയത് 91.21 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 1,56,040 പരിശോധനകൾ.
RRTN
(Visitor Counter : 66
യു.പി.എസ്.സി
സിവിൽ സർവീസ് പ്രിലിമിനറി പരീക്ഷ ഒക്ടോബറിലേയ്ക്ക് മാറ്റി
2021 ജൂൺ 27 ന് നടത്താൻ നിശ്ചയിച്ചിരുന്ന 2021 ലെ സിവിൽ സർവീസസ്  പരീക്ഷ മാറ്റിവച്ചു.
കോവിഡ് -19 മൂലം നിലവിലുള്ള സ്ഥിതിഗതികൾ കാരണമാണ് പരീക്ഷ മാറ്റിവച്ചത്. ഈ പരീക്ഷ 2021 ഒക്ടോബർ 10 ന് നടത്തുമെന്ന് യൂണിയൻ പബ്ലിക് സർവീസ് കമ്മീഷൻ ,അറിയിച്ചു.
ആരോഗ്യ, കുടുംബക്ഷേമ മന്ത്രാലയം
93.94 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂഡൽഹി, ഒക്ടോബർ 07, 2021
(രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 93.94 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
7.64 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
മന്ത്രിസഭ
പ്രത്യേക സാമ്പത്തിക മേഖലാ  ബില് 2019നു മന്ത്രിസഭയുടെ അംഗീകാരം
 ഓര്ഡിനന്സ് 2019നു പകരമായുള്ള പ്രത്യേക സാമ്പത്തിക മേഖലാ  ബില് 2019 അവതരിപ്പിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭ അംഗീകാരം നല്കി. പാര്ലമെന്റിന്റെ വരുന്ന സമ്മേളനത്തില് ബില് അവതരിപ്പിക്കപ്പെടും.
പ്രത്യേക സാമ്പത്തിക മേഖലകള് നിയമം, 2005ലെ രണ്ടാമതു വകുപ്പിലെ അഞ്ചാമത് ഉപവകുപ്പു ഭേദഗതി ചെയ്യുന്നതിലൂടെ കേന്ദ്ര ഗവണ്മെന്റ് വിജ്ഞാപനം ചെയ്ത ഒരു ട്രസ്റ്റിനോ സ്ഥാപനത്തിനോ പ്രത്യേക സാമ്പത്തിക മേഖല ആരംഭിക്കുന്നതിന് അനുമതി തേടാം
ന്യൂ ഡൽഹി, സെപ്റ്റംബർ 8, 2021
ഉന്നതവിദ്യാഭ്യാസരംഗത്ത് വിവിധ കോഴ്സുകളുടെ ഏകോപനം വർദ്ധിപ്പിക്കാൻ ഉപരാഷ്ട്രപതി ശ്രീ എം. വെങ്കയ്യനായിഡു ആഹ്വാനം ചെയ്തു. സർവകലാശാലകളിൽ നിന്നും വ്യത്യസ്ത മേഖലകളിൽ വൈദഗ്ധ്യമുള്ള വ്യക്തികളെ സൃഷ്ടിക്കുവാനും, ജനങ്ങളുടെ പ്രായഘടനയിൽ ഉണ്ടാവുന്ന മാറ്റം അനുസരിച്ച് സാമ്പത്തിക മേഖലയിൽ സൃഷ്ടിക്കപ്പെടാൻ ഇടയുള്ള മുഴുവൻ വളർച്ചാ സാധ്യതകളും  യാഥാർത്ഥ്യമാക്കാനും ഇത് വഴിതുറക്കും എന്നും ഉപരാഷ്ട്രപതി അഭിപ്രായപ്പെട്ടു.
വ്യത്യസ്തമേഖലകളിൽ പരന്ന അറിവുള്ള തൊഴിലാളികളെ വരും വർഷങ്ങളിൽ നിരവധി തൊഴിലിടങ്ങളിൽ ആവശ്യമായി വരുമെന്നും ഉപരാഷ്ട്രപതി നിരീക്ഷിച്ചു. ഇത് പരിഗണിച്ചുകൊണ്ട് ആർട്സ് വിഷയങ്ങളുടെ വീണ്ടെടുപ്പിനും, ശാസ്ത്ര-സാങ്കേതികവിദ്യ-എൻജിനീയറിങ്-ഗണിത വിഷയങ്ങളുടെ  പാഠ്യപദ്ധതിയുമായി അവയെ ഏകോപിപ്പിക്കുന്നതിനും ശ്രീ നായിഡു ആഹ്വാനം ചെയ്തു.
ആർട്സ്- സാമൂഹ്യശാസ്ത്ര വിഷയങ്ങളിൽ പരിജ്ഞാനം നേടുന്നത് ഉയർന്ന സാമൂഹിക മൂല്യ അവബോധത്തിനും, സംഘം ചേർന്നുള്ള മികച്ച പ്രവർത്തനത്തിനും, മികച്ച ആശയവിനിമയ ശേഷിക്കും, നൂതന ചിന്തകളുടെ രൂപീകരണത്തിനും, വിമർശനാത്മക ചിന്തകൾക്കും വിദ്യാർത്ഥികളെ സഹായിക്കുന്നതായി നിരവധി നിരീക്ഷണങ്ങൾ തെളിയിച്ചിട്ടുണ്ട് എന്ന് അദ്ദേഹം ചൂണ്ടിക്കാട്ടി.
സാമ്പത്തിക മേഖലയിലെ ഒരു വിഭാഗവും ഒറ്റപ്പെട്ട് പ്രവർത്തിക്കാത്ത ഈ ഇരുപത്തിയൊന്നാം നൂറ്റാണ്ടിൽ, ഇത്തരം കഴിവുകൾക്ക് വലിയ ആവശ്യമുണ്ടെന്നും അദ്ദേഹം കൂട്ടിച്ചേർത്തു. സാങ്കേതികവിദ്യ മേഖലയിലുണ്ടാകുന്ന പുത്തൻ വികസനങ്ങൾ സംബന്ധിച്ച ഏറ്റവും പുതിയ അറിവുകൾ ഹ്യുമാനിറ്റീസ് പശ്ചാത്തലത്തിലുള്ള വിദ്യാർഥികൾക്ക് നൽകേണ്ടതിന്റെ ആവശ്യകതയും ശ്രീ നായിഡു എടുത്തുപറഞ്ഞു. ഗവേഷണ പഠനങ്ങളിൽ ഇവ ഉപയോഗപ്പെടുത്താൻ അത് അവരെ സഹായിക്കും.
KREA സർവകലാശാലയിലെ മൊട്ടുരി സത്യനാരായണ സെന്റർ ഫോർ അഡ്വാൻസ്ഡ് സ്റ്റഡിയുടെ വിർച്വൽ ഉദ്ഘാടന വേളയിൽ സംസാരിക്കുകയായിരുന്നു അദ്ദേഹം. പുരാതനകാലം മുതൽ തന്നെ സമഗ്ര വിദ്യാഭ്യാസം പിൻതുടരുന്ന ഒരു പരമ്പര ഇന്ത്യയ്ക്ക് സ്വന്തമായി ഉണ്ടായിരുന്ന കാര്യവും ഉപരാഷ്ട്രപതി എടുത്തുപറഞ്ഞു.
പ്രധാനമന്ത്രിയുടെ ഓഫീസ്
ഷാങ്ഹായ് സഹകരണ സംഘടനയിലെ രാഷ്ട്രത്തലവന്മാരുടെ 21 -ാമത് യോഗത്തിൽ പ്രധാനമന്ത്രി വെർച്വലായി പങ്കെടുത്തു
ഷാങ്ഹായ് സഹകരണ സംഘടനയിലെ  രാഷ്ട്രത്തലവന്മാരുടെ 21 -ാമത് യോഗത്തിലും, അഫ്ഗാനിസ്ഥാനെ കുറിച്ചുള്ള എസ്സ് സി ഒ - സി എസ് ടി ഒ യോഗത്തിലും വീഡിയോ സന്ദേശത്തിലൂടെ പ്രധാനമന്ത്രി ശ്രീ. നരേന്ദ്ര മോദി പങ്കെടുത്തു.
ഇന്ന്  ഷാങ്ഹായ് സഹകരണ സംഘടനയിലെ രാഷ്ട്രത്തലവന്മാരുടെ 21 -ാമത് യോഗം ദുഷാൻബെയിലായാണ് ഹൈബ്രിഡ് രൂപത്തിൽ ചേർന്നത്
തജികിസ്ഥാൻ പ്രസിഡന്റ് ശ്രീ. ഇമോമാലി റഹ്മോൻ അധ്യക്ഷത വഹിച്ചു.
പ്രധാനമന്ത്രി ശ്രീ നരേന്ദ്ര മോദി വീഡിയോ-ലിങ്ക് വഴി ഉച്ചകോടിയെ അഭിസംബോധന ചെയ്തു. ദുഷാൻബെയിൽ ഇന്ത്യയെ പ്രതിനിധാനം ചെയ്തത് വിദേശകാര്യ മന്ത്രി ഡോ. എസ്. ജയശങ്കർ ആയിരുന്നു.
വിശാലമായ എസ്സിഒ മേഖലയിൽ , മിതമായതും പുരോഗമനപരവുമായ സംസ്കാരങ്ങളുടെയും മൂല്യങ്ങളുടെയും ഒരു കോട്ട യായ പ്രദേശത്തിന്റെ ചരിത്രത്തിന് എതിരായി പ്രവർത്തിക്കുന്ന മൗലികവാദവും തീവ്രവാദവും വളരുന്നതിലൂടെ ഉണ്ടാകുന്ന പ്രശ്നങ്ങൾ പ്രധാനമന്ത്രി തന്റെ പ്രസംഗത്തിൽ എടുത്തുകാണിച്ചു.
അഫ്ഗാനിസ്ഥാനിലെ സമീപകാല സംഭവവികാസങ്ങൾ തീവ്രവാദത്തോടുള്ള ഈ പ്രവണത കൂടുതൽ വഷളാക്കുമെന്ന് അദ്ദേഹം ചൂണ്ടിക്കാട്ടി.
പരിപാകതയുള്ള, ശാസ്ത്രീയവും യുക്തിപരവുമായ ചിന്തകൾ പ്രോത്സാഹിപ്പിക്കുന്നതിനുള്ള ഒരു അജണ്ടയിൽ പ്രവർത്തിക്കാൻ എസ്സിഒയ്ക്ക് കഴിയുമെന്ന് അദ്ദേഹം നിർദ്ദേശിച്ചു, ഇത് ഈ മേഖലയിലെ യുവാക്കൾക്ക് പ്രത്യേകിച്ചും പ്രസക്തമാകും.
ഇന്ത്യയുടെ വികസന പരിപാടികളിൽ ഡിജിറ്റൽ സാങ്കേതികവിദ്യകൾ ഉപയോഗിച്ചുള്ള ഇന്ത്യയുടെ അനുഭവത്തെക്കുറിച്ചും അദ്ദേഹം സംസാരിച്ചു, കൂടാതെ ഈ ഓപ്പൺ സോഴ്സ് പരിഹാരങ്ങൾ മറ്റ് എസ്സിഒ അംഗങ്ങളുമായി പങ്കിടാൻ വാഗ്ദാനം ചെയ്തു.
മേഖലയിൽ കണക്റ്റിവിറ്റി കെട്ടിപ്പടുക്കുന്നതിന്റെ പ്രാധാന്യത്തെക്കുറിച്ച് സംസാരിക്കവെ , പരസ്പര വിശ്വാസം പ്രോത്സാഹിപ്പിക്കുന്നതിന് കണക്റ്റിവിറ്റി പദ്ധതികൾ സുതാര്യവും പങ്കാളിത്തപരവും, കൂടിയാലോചനയിലധിഷ്ഠിത വുമായിരിക്കണമെന്ന് പ്രധാനമന്ത്രി ഊന്നിപ്പറഞ്ഞു.
എസ്സിഒ ഉച്ചകോടിക്ക് ശേഷം അഫ്ഗാനിസ്ഥാനിൽ എസ്സിഒയും കളക്ടീവ് സെക്യൂരിറ്റി ട്രീറ്റി ഓർഗനൈസേഷനും  തമ്മിലുള്ള ഒരു ഔട്ട്റീച്ച് സെഷൻ നടന്നു. വീഡിയോ സന്ദേശത്തിലൂടെ പ്രധാനമന്ത്രി സെഷനിൽ പങ്കെടുത്തു.
വീഡിയോ സന്ദേശത്തിൽ, എസ്സിഒക്ക് ഈ മേഖലയിലെ ഭീകരതയോട് 'പൂജ്യം സഹിഷ്ണുത' എന്ന പെരുമാറ്റച്ചട്ടം വികസിപ്പിക്കാൻ കഴിയുമെന്ന് പ്രധാനമന്ത്രി നിർദ്ദേശിക്കുകയും അഫ്ഗാനിസ്ഥാനിൽ നിന്നുള്ള മയക്കുമരുന്ന്, ആയുധങ്ങൾ, മനുഷ്യക്കടത്ത് എന്നിവയുടെ അപകടസാധ്യതകൾ എടുത്തുകാണിക്കുകയും ചെയ്തു. അഫ്ഗാനിസ്ഥാനിലെ മാനുഷിക പ്രതിസന്ധി ചൂണ്ടിക്കാട്ടിക്കൊണ്ട് , അഫ്ഗാൻ ജനതയോടുള്ള ഇന്ത്യയുടെ ഐക്യദാർഢ്യം അദ്ദേഹം ആവർത്തിച്ചു.
രാജ്യരക്ഷാ മന്ത്രാലയം
ഇന്ത്യൻ നാവികസേന കേരളത്തിലെ എല്ലാ സർക്കാർ ആശുപത്രികളിലെയും അഗ്നി സുരക്ഷ ഓഡിറ്റ് നടത്തുന്നു
ന്യൂഡൽഹി, മെയ് 21, 2021
കേരളത്തിലെ വിവിധ ജില്ലകളിലെ സർക്കാർ ആശുപത്രികളിൽ അഗ്നി സുരക്ഷാ ഓഡിറ്റ് നടത്തണമെന്ന് കേരളത്തിന്റെ ചീഫ് സെക്രട്ടറി നൽകിയ അഭ്യർഥനയെത്തുടർന്ന്, ദക്ഷിണ നാവിക കമാൻഡ് 2021 മെയ് 14 ന് അഞ്ച് ടീമുകളെ വിന്യസിച്ച് എറണാകുളം ജില്ലയിലെ വിവിധ ആശുപത്രികളുടെ അഗ്നി സുരക്ഷാ ഓഡിറ്റ് നടത്തി.
പ്രാഥമിക വിലയിരുത്തലിനും എല്ലാ ജില്ലകളിലെയും ഓഡിറ്റ് ചെയ്യേണ്ട മൊത്തം ആശുപത്രികളുടെ എണ്ണവും കണക്കിലെടുത്ത്, 2021 മേയ് 17 മുതൽ, 22 ടീമുകളെ കേരളത്തിലെ ശേഷിക്കുന്ന 13 ജില്ലകളിലെ ആശുപത്രികളുടെ ഓഡിറ്റ് ഏറ്റെടുക്കുന്നതിന് നിയോഗിച്ചു.
140 സർക്കാർ/താലൂക്ക് ആശുപത്രികൾ, മറ്റ് ചികിത്സാ കേന്ദ്രങ്ങൾ/കോവിഡ് കേസുകൾ കൈകാര്യം ചെയ്യുന്ന മറ്റ് കേന്ദ്രങ്ങൾ എന്നിവയിൽ 101 എണ്ണത്തിൽ ഓഡിറ്റ് പൂർത്തിയായി. ശേഷിക്കുന്ന ആശുപത്രികളുടെ ഓഡിറ്റ് 2021 മെയ് 30 നകം പൂർത്തിയാക്കുമെന്ന് പ്രതീക്ഷിക്കുന്നു.
കാസർഗോഡ്, കണ്ണൂർ, കോഴിക്കോട് ജില്ലകളിലെ ആശുപത്രികളുടെ ഓഡിറ്റ് നടത്താൻ ഐഎൻഎസ് സമോറിൻ, എഴിമലയിലെ ഇന്ത്യൻ നാവിക അക്കാദമി എന്നിവിടങ്ങളിൽ നിന്നുള്ള സംഘങ്ങളെയാണ് നിയോഗിച്ചത് . കോയമ്പത്തൂരിലെ ഐഎൻഎസ് അഗ്രാനിയിൽ നിന്നുള്ള സംഘങ്ങളെ പാലക്കാട് ജില്ലയിലെ ആശുപത്രികളുടെ ഓഡിറ്റിനായി നിയോഗിക്കുകയും ചെയ്തു.
എല്ലാ സ്ഥലങ്ങളിലുമുള്ള ജില്ലാ ഭരണകൂടങ്ങളിലെ ഉദ്യോഗസ്ഥരുമായും ആശുപത്രി ജീവനക്കാരുമായും സംഘങ്ങൾ സംവദിച്ചു. പ്രാഥമിക കണ്ടെത്തലുകളും ശുപാർശകളും ആശുപത്രികളെയും സംസ്ഥാന ഭരണകൂടത്തെയും അറിയിച്ചിട്ടുണ്ട്. എല്ലാനിയുക്ത ആശുപത്രികളുടെയും ഓഡിറ്റ് പൂർത്തിയാക്കിയാൽ വിശദമായ റിപ്പോർട്ട് കൈമാറും.
RRTN/SK
(Visitor Counter : 132
പ്രധാനമന്ത്രിയുടെ ഓഫീസ്
ചുഴലിക്കാറ്റ്: പ്രധാനമന്ത്രി സാഹചര്യങ്ങള് വിലയിരുത്തി; സാധ്യമായ എല്ലാ മുന്കരുതലും സുരക്ഷാ നടപടികളും കൈക്കൊള്ളാന് ജനങ്ങളോട് ആഹ്വാനം ചെയ്തു
ഇന്ത്യയുടെ പടിഞ്ഞാറന് തീരത്തെ ചുഴലിക്കാറ്റു സംബന്ധിച്ച സാഹചര്യം പ്രധാനമന്ത്രി വിലയിരുത്തി. സാധ്യമായ എല്ലാ സുരക്ഷാ നടപടികളും മുന്കരുതലുകളും കൈക്കൊള്ളാന് അദ്ദേഹം ആഹ്വാനംചെയ്തു.
'ഇന്ത്യയുടെ പടിഞ്ഞാറന് തീരത്തെ ചുഴലിക്കൊടുങ്കാറ്റു സംബന്ധിച്ച സാഹചര്യം വിലയിരുത്തി. എല്ലാവരുടെയും ക്ഷേമത്തിനായി പ്രാര്ഥിക്കുന്നു. സാധ്യമായ എല്ലാ സുരക്ഷാ നടപടികളും മുന്കരുതലുകളും കൈക്കൊള്ളാന് ഞാന് ജനങ്ങളോട് ആഹ്വാനം ചെയ്യുന്നു', പ്രധാനമന്ത്രി പറഞ്ഞു.
(
മന്ത്രിസഭ
ആന്ധ്രാപ്രദേശ്, ഛത്തീസ്ഗഢ്, ജാർഖണ്ഡ്, മഹാരാഷ്ട്ര, ഒഡീഷ എന്നീ അഞ്ച് സംസ്ഥാനങ്ങളിലെ ഗ്രാമങ്ങളിൽ മൊബൈൽ സേവനങ്ങൾ നൽകുന്നതിനുള്ള യുഎസ്ഒഎഫ് പദ്ധതിക്ക് കേന്ദ്ര മന്ത്രിസഭയുടെ അംഗീകാരം
ഏകദേശം 6,466 കോടി രൂപ ചെലവിൽ 4G അധിഷ്ഠിത മൊബൈൽ സേവനങ്ങൾ ലഭ്യമാക്കുന്നതിന് അഞ്ച് സംസ്ഥാനങ്ങളിലായി 44 അഭിലാഷ ജില്ലകളിൽ നിന്നുള്ള 7,287 ഗ്രാമങ്ങൾ കണ്ടെത്തി.
ആന്ധ്രാപ്രദേശ്, ഛത്തീസ്ഗഢ്, ജാർഖണ്ഡ്, മഹാരാഷ്ട്ര, ഒഡീഷ എന്നീ അഞ്ച് സംസ്ഥാനങ്ങളിലെ വികസനാഭിമുഖ്യമുള്ള ജില്ലകളിൽ മൊബൈൽ സേവനങ്ങൾ ഇനിയും എത്താത്ത ഗ്രാമങ്ങളിൽ അവ നൽകുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അനുമതി നൽകി.
ആന്ധ്രാപ്രദേശ്, ഛത്തീസ്ഗഡ്, ഝാർഖണ്ഡ്, മഹാരാഷ്ട്ര, ഒഡീഷ എന്നീ അഞ്ച് സംസ്ഥാനങ്ങളിലായി വികസനാഭിമുഖ്യമുള്ള 44 ജില്ലകളിലെ 7,287 ഗ്രാമങ്ങളിൽ 4ജി അധിഷ്ഠിത മൊബൈൽ സേവനങ്ങൾ ലഭ്യമാക്കാൻ പദ്ധതി വിഭാവനം ചെയ്യുന്നു, 5 വർഷത്തെ പ്രവർത്തന ചെലവുകൾ ഉൾപ്പെടെ ഏകദേശം 6,466 കോടി രൂപ ചെലവ് പ്രതീക്ഷിക്കുന്നു . യൂണിവേഴ്സൽ സർവീസ് ഒബ്ലിഗേഷൻ ഫണ്ട്  പദ്ധതിക്ക് ധനസഹായം നൽകും. കരാർ ഒപ്പിട്ട ശേഷം 18 മാസത്തിനുള്ളിൽ പദ്ധതി പൂർത്തീകരിക്കുകയും നവംബർ 23 നകം പൂർത്തീകരിക്കുകയും ചെയ്യും.
ഈ ഗ്രാമങ്ങളിൽ 4ജി മൊബൈൽ സേവനങ്ങൾ ലഭ്യമാക്കുന്നതുമായി ബന്ധപ്പെട്ട ജോലികൾ നിലവിലുള്ള യുഎസ്ഒഎഫ് നടപടിക്രമങ്ങൾ അനുസരിച്ച് ഓപ്പൺ കോംപറ്റിറ്റീവ് ബിഡ്ഡിംഗ് പ്രക്രിയയിലൂടെ നൽകും.
ആന്ധ്രാപ്രദേശ്, ഛത്തീസ്ഗഡ്, ഝാർഖണ്ഡ്, മഹാരാഷ്ട്ര, ഒഡീഷ എന്നീ അഞ്ച് സംസ്ഥാനങ്ങളിലെ വികസനാഭിമുഖ്യമുള്ള ജില്ലകളുടെ വിദൂരവും ബുദ്ധിമുട്ടേറിയതുമായ പ്രദേശങ്ങളിൽ മൊബൈൽ സേവനങ്ങൾ ലഭ്യമാക്കുന്നതിനുള്ള നിലവിലെ നിർദ്ദേശം, സ്വാശ്രയത്വത്തിനും പഠനത്തിനും വിവര- വിജ്ഞാന വ്യാപനത്തിനും ഉപകാരപ്രദമായ ഡിജിറ്റൽ കണക്റ്റിവിറ്റി വർദ്ധിപ്പിക്കും. ഒപ്പം നൈപുണ്യ നവീകരണവും വികസനവും, ദുരന്തനിവാരണം, ഇ-ഗവേണൻസ് സംരംഭങ്ങൾ, വിദ്യാഭ്യാസ സ്ഥാപനങ്ങൾക്ക് അറിവ് പങ്കുവയ്ക്കുന്നതിനും തൊഴിൽ അവസരങ്ങളുടെ ലഭ്യതയ്ക്കും മതിയായ പിന്തുണ നൽകൽ, ആഭ്യന്തര ഉൽപ്പാദനം പ്രോത്സാഹിപ്പിക്കുന്ന ഡിജിറ്റൽ ഇന്ത്യയുടെ കാഴ്ചപ്പാട് നിറവേറ്റൽ മുതലായവയും ആത്മനിർഭർ ഭാരതിന്റെ ലക്ഷ്യങ്ങളുടെ പൂർത്തീകരണവും സാധ്യമാക്കും.
രാഷ്ട്രപതിയുടെ കാര്യാലയം
അധ്യാപകദിനത്തലേന്ന് രാഷ്ട്രപതിയുടെ ആശംസ
അധ്യാപകദിനത്തലേന്ന് രാഷ്ട്രപതി ശ്രീ. രാം നാഥ്കോവിന്ദ് രാജ്യത്തൊട്ടാകെയുള്ള അധ്യാപകര്ക്ക് ആശംസകള് നേര്ന്നു. ഗുരു-ശിഷ്യ പരമ്പര എന്നത് നമ്മുടെ സംസ്കാരത്തിന്റെയുംപൈതൃകത്തിന്റെയും സവിശേഷ ഘടകമാണെന്ന് രാഷ്ട്രപതിചൂണ്ടിക്കാട്ടി. ചരിത്രാതീതകാലംമുതല് സത്യാന്വേഷികളെ തങ്ങളുടെ ലക്ഷ്യത്തിലേക്ക് നയിച്ച മഹാന്മാരായ ഗുരുക്കന്മാരാല് നമ്മുടെ സംസ്കാരം അനുഗ്രഹീതമാണെന്ന്രാഷ്ട്രപതി പറഞ്ഞു.
'ഇന്ന് അധ്യാപകദിനത്തില് പ്രഗത്ഭ പണ്ഡിതനും വിദ്യാഭ്യാസ വിചക്ഷണനുമായ നമ്മുടെ മുന് രാഷ്ട്രപതിഡോ.സര്വ്വപള്ളി രാധാകൃഷ്ണന്റെശാശ്വതമായ സംഭാവനകള് നാം അനുസ്മരിക്കുന്നു.
വിവേകം, സമാധാനം, ഐക്യം എന്നിവയുള്ള ഒരുരാഷ്ട്രവും ലോകവുംകെട്ടിപ്പടുക്കാന് നമ്മുടെ ഗുരുക്കന്മാര് വ്യക്തിപരമായുംകൂട്ടായും നമ്മെ തുടര്ന്നും സഹായിക്കുകയുംമാര്ഗദര്ശനം നല്കുകയുംചെയ്യട്ടെയെന്ന് ഈ പാവന ദിനത്തില് നമുക്ക് പ്രാര്ത്ഥിക്കാം'-രാഷ്ട്രപതി പറഞ്ഞു
(AM/MRD
പ്രധാനമന്ത്രിയുടെ ഓഫീസ്
വാരണാസിയിലെ ദേവ് ദീപാവലി മഹോത്സവത്തില് പ്രധാനമന്ത്രി പങ്കെടുത്തു
വാരണാസിയിലെ ദേവ് ദീപാവലി മഹോത്സവത്തില് ഇന്ന് പ്രധാനമന്ത്രി ശ്രീ നരേന്ദ്രമോദി പങ്കെടുത്തു.
നൂറുവര്ഷങ്ങള്ക്ക് മുമ്പ് കാശിയില് നിന്നും മോഷ്ടിച്ചുകൊണ്ടുപോയ മാതാ അന്നപൂര്ണ്ണയുടെ വിഗ്രഹം വീണ്ടും ഇവിടെ തിരിച്ചുവരുന്ന മറ്റൊരു പ്രത്യേക അവസരമാണിതെന്ന് ചടങ്ങിനെ അഭിസംബോധന ചെയ്തുകൊണ്ട് പ്രധാനമന്ത്രി പറഞ്ഞു. ഇത് കാശിയുടെ മഹാഭാഗ്യത്തിന്റെ കാരണമാണ്. നമ്മുടെ ദൈവങ്ങളുടെയും ദേവതമാരുടെയും ഈ പ്രാചീന വിഗ്രഹങ്ങള് നമ്മുടെ വിശ്വാസത്തിന്റെയും നമ്മുടെ വിലമതിക്കാനാകാത്ത പൈതൃകത്തിന്റെയും പ്രതീകമാണെന്ന് അദ്ദേഹം പറഞ്ഞു.
സമൂഹത്തിന്റെയും സംവിധാനത്തിന്റെയും പരിഷ്ക്കരണത്തിന്റെ ഏറ്റവും വലിയ പ്രതികമായിരുന്നു ഗുരുനാനാക് ദേവ് ജിയെന്ന് പ്രധാനമന്ത്രി പറഞ്ഞു. സമൂഹത്തിന്റെയും ദേശത്തിന്റെയും താല്പര്യത്തിനനുസരിച്ച് എപ്പോഴൊക്കെ മാറ്റങ്ങളുണ്ടായിട്ടുണ്ടോ അപ്പോഴൊക്കെ എങ്ങനെയായലും അനാവശ്യമായ എതിര്പ്പുകളുടെ ശബ്ദങ്ങളും ഉയര്ന്നിട്ടുണ്ട്. എന്നാല് ആ പരിഷ്ക്കരണത്തിന്റെ സവിശേഷത വ്യക്തമായി കഴിയുമ്പോള് എല്ലാ ശരിയാകും. ഗുരുനാനാക്ക് ദേവ് ജിയുടെ ജീവിതത്തില് നിന്നും ലഭിക്കുന്ന പാഠമാണിതെന്ന് ഉദ്ധരിച്ചുകൊണ്ടാണ് അദ്ദേഹം പറഞ്ഞത്.
ഭഗവാന് കാശി വിശ്വനാഥന്റെ അനുഗ്രഹം കൊണ്ട് തനിക്ക് കാശിയിലെ ദീപങ്ങളുടെ ഉത്സവങ്ങളില് പങ്കെടുക്കാനുള്ള അവസരം ലഭിച്ചതില് പ്രധാനമന്ത്രി സന്തോഷം പ്രകടിപ്പിച്ചു. ഈ മഹാമാരി സമയത്ത് കാശിയിലെ ജനങ്ങള് പ്രകടിപ്പിച്ച പൊതുസേവനത്തിന്റെ മനോഭാവത്തെ അദ്ദേഹം പ്രശംസിച്ചു.
പ്രധാനമന്ത്രിയുടെ ഓഫീസ്
ഹിമാചൽ പ്രദേശിലെ ദാരുണമായ ഫാക്ടറി അപകടത്തിൽ പ്രധാനമന്ത്രി അനുശോചിച്ചു
ദുരന്തത്തിനിരയായവർക്ക് സഹായധനം പ്രഖ്യാപിച്ചു
ഹിമാചൽ പ്രദേശിലെ ദാരുണമായ ഫാക്ടറി അപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ദുരന്തബാധിതർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ  നിന്ന് സഹായധനവും പ്രധാനമന്ത്രി പ്രഖ്യാപിച്ചിട്ടുണ്ട്.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"ഹിമാചൽ പ്രദേശിലെ ഉനയിൽ ഫാക്ടറിയിലുണ്ടായ അപകടം ദുഃഖകരമാണ്. ഇതിൽ ജീവൻ നഷ്ടപ്പെട്ടവരുടെ കുടുംബങ്ങളോട് എന്റെ അഗാധമായ അനുശോചനം രേഖപ്പെടുത്തുന്നു. ഇതോടൊപ്പം അപകടത്തിൽ പരിക്കേറ്റ എല്ലാവരും വേഗത്തിൽ സുഖം പ്രാപിക്കട്ടെയെന്ന് ഞാൻ പ്രാർത്ഥിക്കുന്നു : പ്രധാനമന്ത്രി "
"ഹിമാചൽ പ്രദേശിലെ ദാരുണമായ ഫാക്ടറി അപകടത്തിൽ ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പിഎംഎൻആർ എഫിൽ നിന്ന് 2 ലക്ഷം രൂപ വീതം നൽകും. പരിക്കേറ്റവർക്ക് 50,000 രൂപയും നൽകും: പ്രധാനമന്ത്രി"
ഊര്ജ്ജ മന്ത്രാലയം
സംസ്ഥാന വൈദ്യുതി വിതരണ സ്ഥാപനങ്ങളുടെ ഒമ്പതാമത് സംയോജിത റേറ്റിംഗും റാങ്കിംഗും കേന്ദ്ര വൈദ്യുതി മന്ത്രി പ്രഖ്യാപിച്ചു
ന്യൂഡൽഹി, ജൂലൈ 16, 2021
സംസ്ഥാന വൈദ്യുതി വിതരണ സ്ഥാപനങ്ങളുടെ ഒമ്പതാമത് സംയോജിത റേറ്റിംഗും, റാങ്കിംഗും കേന്ദ്ര വൈദ്യുതി മന്ത്രി ശ്രീ ആർ. കെ. സിംഗ് ഇന്ന് പുറത്തിറക്കി. 2019-20 സാമ്പത്തിക വർഷത്തെ വാർഷിക സംയോജിത റേറ്റിംഗ് എല്ലാ സ്ഥാപനങ്ങളുടെയും ഊർജ്ജിത പങ്കാളിത്തത്തോടെ പൂർത്തിയാക്കിയതിൽ മന്ത്രി അഭിനന്ദനം അറിയിച്ചു.
മഹാമാരിക്കിടയിലും പ്രക്രിയ വിജയകരമായി പൂർത്തിയാക്കുന്നതിൽ സജീവ പങ്കു വഹിക്കുകയും പിന്തുണ നൽകുകയും ചെയ്ത ബന്ധപ്പെട്ട എല്ലാവരെയും, പ്രത്യേകിച്ച് സംസ്ഥാന വിതരണ സ്ഥാപനങ്ങളെ അദ്ദേഹം അഭിനന്ദിച്ചു. ഇന്ത്യൻ വൈദ്യുതി വിതരണ മേഖലയുടെ തൽസ്ഥിതി മനസ്സിലാക്കാനും, പ്രകടനം വിലയിരുത്താനും മെച്ചപ്പെടുത്താനും പ്രക്രിയ സഹായകമാകുമെന്നും അദ്ദേഹം കൂട്ടിച്ചേർത്തു. സംസ്ഥാന സർക്കാരുകൾക്കും, വായ്പ നൽകുന്ന സ്ഥാപനങ്ങൾക്കും, ബന്ധപ്പെട്ടവർക്കും സുപ്രധാന തീരുമാനങ്ങളെടുക്കാൻ ഇത് സഹായകമാകും.
മഹത്തായ 35 വർഷങ്ങൾ പൂർത്തീകരിച്ച പിഎഫ്സിയെ  മന്ത്രി അഭിനന്ദിച്ചു. വൈദ്യുതി മേഖലയിലെ കേന്ദ്ര സർക്കാരിന്റെ പരിഷ്കരണ പദ്ധതികളിൽ പിഎഫ്- യ്ക്ക് തന്ത്രപ്രധാന പങ്കാളിത്തമാണുള്ളതെന്നും അദ്ദേഹം കൂട്ടിച്ചേർത്തു.
കേരള സംസ്ഥാന വൈദുതി ബോർഡ് ലിമിറ്റഡിന്  B+ റേറ്റിംഗ് ലഭിച്ചു. സംസ്ഥാന വൈദുതി മേഖലയുടെ ശക്തിയായി കണക്കാക്കിയത് ഇനിപ്പറയുന്ന കാര്യങ്ങളാണ്:
1) സംസ്ഥാനത്തെ സാങ്കേതിക പ്രസരണ വാണിജ്യ നഷ്ടങ്ങൾ 2020 സാമ്പത്തികവർഷത്തിൽ 14.01% എന്ന കുറഞ്ഞ നിരക്കിലാണ്.
2) 2020 സാമ്പത്തികവർഷത്തിൽ നിശ്ചിത ആസ്തി-വായ്പാ അനുപാതം 1.40x ആണ്.
3) യൂണിറ്റിന് 4.38 രൂപ എന്ന താരതമ്യേന കുറഞ്ഞ നിരക്കിലാണ് 2020 സാമ്പത്തിക വർഷം സംസ്ഥാനം വൈദ്യുതി വാങ്ങിയത്.
സംസ്ഥാന വൈദുതി മേഖലയുടെ ആശങ്കകളായി കണക്കാക്കിയത് ഇനിപ്പറയുന്ന കാര്യങ്ങളാണ്:
1) താരതമ്യേന ഉയർന്ന പ്രവര്ത്തന ചെലവും ജീവനക്കാർ മുഖേനയുള്ള ചെലവും
2) ബില്ലുകൾ അടയ്ക്കേണ്ട ശരാശരി കാലയളവ് കഴിഞ്ഞ സാമ്പത്തിക വർഷത്തെ 56 ൽ നിന്ന് 69 ആയി ഉയർന്നു.
3) കോസ്റ്റ് കവറേജ് അനുപാതം കഴിഞ്ഞ സാമ്പത്തിക വർഷത്തെ 1.01xൽ നിന്ന് 0.94x ആയി കുറഞ്ഞു.
4) പുതുക്കിയ നിരക്കിനനുസരിച്ച് കൈകാര്യം ചെയ്യപ്പെടാത്ത വരുമാന വിടവ്
5)പ്രവർത്തനക്ഷമമായ വൈദ്യുത ലൈൻ സേവനങ്ങൾക്ക് അധിക നിരക്ക് ഈടാക്കാതിരിക്കുക
സ്വീകരിക്കാവുന്ന പ്രധാന നടപടികൾ:
1) സാങ്കേതിക പ്രസരണ വാണിജ്യ നഷ്ടങ്ങൾ കുറഞ്ഞ തോതിൽ നിലനിർത്തുക.
2) കാലാനുസൃത നിരക്ക് ഉത്തരവുകളും അക്കൗണ്ടിംഗ് ഉത്തരവുകളും
3) പ്രവർത്തന ചെലവ് ചുരുക്കുകയും കാര്യക്ഷമത വർദ്ധിപ്പിക്കുകയും ചെയ്യുക
2012 മുതൽ വാർഷിക അടിസ്ഥാനത്തിലാണ് സംയോജിത റേറ്റിംഗ് പ്രക്രിയ നടത്തുന്നത്. നിലവിൽ 22 സംസ്ഥാനങ്ങളിലായി വ്യാപിച്ചുകിടക്കുന്ന 41 സംസ്ഥാന വിതരണ സ്ഥാപനങ്ങൾ ഈ പ്രക്രിയയിൽ ഭാഗമാകുന്നു. ICRA, CARE എന്നിവയാണ് നിയുക്ത ക്രെഡിറ്റ് റേറ്റിംഗ് ഏജൻസികൾ
RRTN/SKY